Vanhemmuuden tukeminen : Perheentalo Joensuu -suunnitteluhankkeessa mukana olleiden eri tahojen työntekijöiden käsityksiä vanhemmuuden tukemisesta
Kuukasjärvi, Merja (2011)
Kuukasjarvi_Merja.pdf (967.3Kt)
Kuukasjärvi, Merja
http://urn.fi/URN:NBN:fi:amk-2011113016363
Tämän opinnäytetyön tarkoituksena oli tutkia Perheentalo Joensuu -suunnitteluhankkeessa mukana olleiden eri tahojen työntekijöiden käsityksiä vanhemmuuden tukemisesta, miten työntekijät käsittävät vanhemmuuden tukemisen ja miten vanhemmuutta voidaan tukea Perheentalossa. Tutkimuksen tavoitteena oli saada uutta tietoa vanhemmuuden tukemisen ajankohtaisista tarpeista ja haasteista sekä selvittää, eroavatko työntekijöiden käsitykset vanhemmuuden tukemisesta toisistaan. Vanhemmuuden tukeminen on keskeinen osa lapsiperheiden kanssa tehtävää työtä, joten lapsiperhepalveluita kehitettäessä on hyödyllistä tietää vanhemmuuden tukemisen ajankohtaiset tarpeet ja haasteet.
Opinnäytetyö on laadullinen tutkimus. Aineisto kerättiin kahdeksan työntekijän teemahaastattelulla elokuussa 2011. Haastatteluun valittiin Perheentalo Joensuu -suunnitteluhankkeessa mukana olleet lasten, vanhempien tai perheiden kanssa tekemisissä olevat tahot. Jokaisen tahon yhtä työntekijää haastateltiin. Tutkimusaineisto analysoitiin aineistolähtöisellä sisäl-lönanalyysillä.
Opinnäytetyön tutkimustulosten perusteella vanhemmuuden tukeminen on työntekijöiden mukaan oman osaamisen antamista vanhemmille, tiedon jakamista, konkreettista apua sekä ajan, paikan ja mahdollisuuksien tarjoamista perheille. Keskeisimmät merkitykset vanhemmuuden tukemisella ovat perheen arjen sujumisen helpottuminen sekä vanhempien voimaantuminen. Tulevan Perheentalon kannalta keskeistä vanhemmuuden tukemisessa on toimia matalan kynnyksen kohtaamispaikkana ja tarjota monipuolisia tukivaihtoehtoja sekä tehdä ennaltaehkäisevää työtä. Jatkotutkimusideana voisi olla vanhempien omien kokemuksten tutkiminen vanhemmuuden tukemisesta tai selvittää myöhemmin, miten Perheentalo on onnistunut tukemaan vanhemmuutta.